
Pasvalietės sėkmė: paprastas „PILDYK“ papildymas virto 10 tūkst. eurų prizu 

Vieniems norisi kelionės, kitiems – naujo įrenginio, namų atnaujinimo ar tiesiog to vieno pirkinio, kuris vis lieka norų sąraše. Vieną tokį norą dabar bus lengviau išpildyti Monikai Maciulevičienei iš Pasvalio – jai atiteko pagrindinis „PILDYK“ akcijos „Pildo norus“ 10 tūkst. eurų prizas. Akcijos metu dalyviai kasdien galėjo laimėti ir „Xiaomi“ prizų – iš viso jų išdalinta 35. 

Akcija vyko rugpjūčio 18–rugsėjo 21 dienomis. Joje dalyvauti galėjo „PILDYK“ klientai, papildę sąskaitą ne mažesne nei 12 eurų suma.

Pagrindinio prizo laimėtoja pasakoja iš pradžių nepatikėjusi, kad skambutis iš „Tele2“ gali būti tikras.

„Man paskambino mergina iš „Tele2“. Pirmoji mintis buvo, kad tai negali būti tiesa. Iš tiesų patikėjau tik tada, kai susitikome gyvai“, – pasakoja M. Maciulevičienė.

Pasak „Tele2“ prekės ženklo vadovės Indrės Butkutės, akcijos tikslas buvo priminti, kad net paprastas sąskaitos papildymas gali priartinti prie didesnio noro.

„Šia akcija norėjome suteikti klientams progą išpildyti tai, kas dažnai lieka norų sąraše – kelionę, didesnį pirkinį, namų planą ar kitą asmeninę svajonę. Džiaugiamės, kad pagrindinis prizas atiteko ilgametei „PILDYK“ klientei“, – sako I. Butkutė.

M. Maciulevičienės istorija išsiskiria ir tuo, kad ji „PILDYK“ naudojasi jau daugiau nei 20 metų. Pasak laimėtojos, šia kortele naudojasi ir visa jos šeima.

„Man labiausiai patinka tai, kad pati galiu kontroliuoti savo išlaidas – kiek pasipildau, tiek ir turiu. Man tai patogu, aišku ir paprasta, todėl per tiek metų net nekilo mintis keisti numerio“, – sako ji.

Išdalinti 35 „Xiaomi“ prizai

Pagrindinis 10 tūkst. eurų prizas buvo didžiausias akcijos laimėjimas, tačiau ne vienintelis. Visos akcijos metu dalyviai kasdien galėjo laimėti „Xiaomi“ prizų – telefonų, oro gruzdintuvių, espreso kavos aparatų, išorinių baterijų ir dulkių siurblių. Iš viso išdalinti 35 prizai.

M. Maciulevičienė sako „PILDYK“ akcijose dalyvaujanti ne pirmą kartą – anksčiau jai yra pavykę laimėti ausines, krepšį ir kitų smulkesnių prizų. Vis dėlto 10 tūkst. eurų laimėjimas – pirmasis toks didelis.

„Žaiskite, dalyvaukite ir nebijokite. Labiau pasitikėkite, nes vieną dieną gali išsipildyti ir jūsų noras“, – kitiems „PILDYK“ klientams linki pagrindinio prizo laimėtoja.


Daugiau informacijos:
Asta Buitkutė
„Tele2“ atstovė ryšiams su visuomene
M +370 668 00467
@ asta.buitkute@tele2.com
Apie „Tele2“

„Tele2“ nuolatos siekia teikti geriausius pasiūlymus ir siūlyti mažiausias kainas rinkoje. Bendrovė teikia mobiliojo ir fiksuoto ryšio, duomenų perdavimo, kabelinės televizijos, turinio ir daiktų interneto sprendimų paslaugas milijonams klientų. Nuo 1993 m., kai Jan Stenbeck įkūrė bendrovę, ji tapo rimtu konkurentu buvusioms valstybinėms monopolijoms ir kitiems ryšio tiekėjams. Nuo 1996 m. „Tele2“ įtraukta į NASDAQ OMX Stokholmo vertybinių popierių biržos sąrašus. Lietuvoje „Tele2“ pradėjo veiklą 2000 metais. Aplankykite mus www.tele2.lt

